**Չարլզ Նիկոլաս** (անգլ.՝ Charles Nicholas; 1961 թվական, դեկտեմբերի 30, Գլազգո, Շոտլանդիա), ավելի հայտնի է որպես Չարլի Նիկոլաս (անգլ.՝ Charlie Nicholas)՝ շոտլանդացի ֆուտբոլիստ։ Խաղային կարիերայի տարիներին Նիկոլասը որպես հարձակվող հանդես է եկել այնպիսի ակումբներում, ինչպիսիք են շոտլանդական «Սելտիկ-ը», «Աբերդին»-ը, «Կլայդ»-ը և անգլիական «Արսենալ»-ը։

1983 թվականից մինչև 1989 թվականը Չարլին հանդես է եկել Շոտլանդիայի ազգային հավաքականում, որի կազմում մասնակցել է 1986 թվականի աշխարհի առաջնությանը։ «Թարթանյան բանակի» կազմում Նիկոլասը խաղացել է 20 խաղ, խփել է հինգ գոլ։

Ֆուտբոլիստի կարիերայի ավարտից հետո Չարլին դարձել է սպորտային լրագրող։

2014 թվականին Նիկոլասը ներառնվել է շոտլանդական ֆուտբոլի Փառքի սրահի մեջ։

Վաղ տարիներ
-----------

Նիկոլասը ծնվել է 1961 թվականի դեկտեմբերի 30-ին Կաուկադդենսում՝ շոտլանդական Գլազգո քաղաքի կենտրոնական շրջանում։ Չարլիի մանկությունն անցել է խոշորագույն քաղաքի մեկ այլ հատվածում՝ Մերիհիլլում։ Այդ ժամանակ Նիկոլասի հարևանն ու ընկերը 80-ական թվականների հայտնի շոտլանդացի ֆուտբոլիստ Ջիմ Դաֆֆին էր։

Մարզիկի կարիերան
----------------

### Ակումբային կարիերա

#### «Սելտիկ»

Չարլին «Սելտիկ» ակումբի սան է, որի հետ պայմանագիր է 1979 թվականին։ 1980 թվականի օգոստոսի 16-ին Նիկոլասը «կելտերի» թիմում խաղաց իր դեբյուտային հանդիպումը՝ որպես փոխարինող հանդես գալով «Կիլմարնոկ»-ի դեմ արտագնա խաղում։ Ուղիղ երկու շաբաթ անց Չարլին խփեց իր առաջին գոլը հօգուտ «Սելտիկ»-ի՝ Գավաթի Լիգայի հանդիպման ժամանակ գրոհելով «Ստերլինգ Ալբիոն»-ի դարպասը։ Անմիջապես հետո երիտասարդ հարձակվողը տեղ գրավեց «սպիտակ-կանաչների» հիմնական կազմում։ Ֆուտբոլային նույն տարում նա մեծ ներդրում ունեցավ Շոտլանդիայի առաջնությունում «Սելտիկ»-ի հաղթանակի գործում. նրան շնորհվեց «Տարվա երիտասարդ մարզիկ» կոչումը՝ ըստ իր գործընկեր-ֆուտբոլիստների։ 1981/82 մրցաշրջանը Նիկոլասը գրեթե ամբողջությամբ բաց թողեց՝ ոտքի վնասվածքի պատճառով, Բայց, 1982/83 ֆուտբոլային տարում վերադառնալով դաշտ, Չարլին ցույց տվեց, որ ոչ թե կորցրել, այլ ավելացրել է իր վարպետությունը։ Մեկ մրցաշրջանում վաստակելով 48 գոլ, այդ թվում 29-ը՝ Շոտլանդիայի առաջնությունում՝ Նիկոլասը երկրի լրագրողների և հենց իրենց՝ ֆուտբոլիստների կողմից ճանաչվեց տարվա լավագույն խաղաացող։

#### «Արսենալ»

1983 թվականի ամռանը Նիկոլասին իրենց ամրակցելու նպատակով «Սելտիկ»-ին են դիմել անգլիական ֆուտբոլի երեք հսկաներ «Մանչեսթեր Յունայթեդ»-ը, «Լիվերպուլ»-ը և «Արսենալ»-ը։ «Կելտերը», հաշվի առնելով Չարլիի մասնագիտական աճը, նրան թույլատրեցին բանակցություններ վարել շահագրգիռ թիմերի հետ։ Չարլին հերթականությամբ մեկնեց բոլոր երեք ակումբները տեսնելու։ Հարձակվողի առավել հավանական ապագա գործատուն, ըստ անգլիական թերթերի, «Լիվերպուլ»-ն էր, որտեղ այդ ժամանակ փայլում էր Շոտլանդիայի մեկ այլ ներկայացուցիչ՝ Գրեմ Սունեսսը, ով խոստացավ երիտասարդ հարձակվողին վերցնել իր խնամակալության ներքո։

Այդուհանդերձ, 1983 թվականի հունիսի 22-ին Չարլին պայմանագիր ստորագրեց լոնդոնյան «Լիվերպուլ»-ի հետ։ Նիկոլասի համար «Արսենալ»-ի վճարելիք գումարը կազմում էր 800 հազար ֆունտ ստերլինգ։ Անգլիայի մայրաքաղաքում շոտլանդացին հիշվեց իր հաճախակի գիշերային ակումբներ հաճախելով, քան թե դաշտում կատարած աշխատանքերով, որի համար անգլիական ակումբի երկրպագուների կողմից արժանացավ «Շամպայն-Չարլի» մականվանը (անգլ.՝ Champagne Charlie): «Արսենալ»-ի կազմում առաջին մրցաշրջանի ընթացքում Նիկոլասը 13 գոլ խփեց, ներառյալ՝ հյուսիսլոնդոնյան դերբիում «Տոտտենհեմ Հոտսպուր»-ի դարպասին ուղղված դուբլը։ Հաջորդ երկու մրցաշրջաններում իրավիճակը չփոխվեց. չնայած թիմի հիմնական կազմում հարձակվողի կանոնավոր ներկայությանը, նրա խաղի արդյունավետության վերաբերյալ մնում էին միայն բարի ցանկություններ։ 1987 թվականի ապրիլի 5-ին Անգլիական լիգայի Գավաթի եզրափակիչ պայքարում Չարլիի երկու գոլերը լոնդոնցիներին հաղթանակ բերեցին. «Արսենալ»-ը «Լիվերպուլ»-ին հաղթեց 2:1 հաշվով։ 1987/88 ֆուտբոլային տարում Նիկոլասը կորցրեց իր տեղը թիմի մեկնարկային կազմում. մարզիչ Ջորջ Գրեմը նախընտրեց վերջերս ակումբ եկած Պերրի Գրոուվսին և Ալան Սմիթին։ 1987/88 մրցաշրջանի առաջին կեսի ընթացքում շոտլանդացին անցկացրեց ընդամենը երեք խաղ։ Այս ամենը նրան հարկադրեց դիմելու «Արսենալ»-ի ղեկավարությանը՝ ձմեռային տրանսֆերային պատուհանի ժամանակ իրեն վաճառելու խնդրանքով։

#### Վերադարձ Շոտլանդիա

1988 թվականի հունվարին Նիկոլասը վերադարձավ Շոտլանդիա՝ պայմանագիր ստորագրելով «Աբերդին» ակումբի հետ, որտեղ այս տրանսֆերը 400 հազար ֆունտ ստերլինգ արժեցավ։ 1987/88 մրցաշրջանի երկրորդ կեսին հարձակվողը չկարողացավ դրսևորել իր հարձակողական որակները՝ 16 խաղերի ընթացքում դառնալով ընդամենը երեք գոլերի հեղինակ։ Փոխարենը ֆուտբոլային հաջորդ երկու տարիներին Նիկոլասը «հիշեց իրեն տասնվեցամյա տարիքում»՝ Շոտլանդիայի առաջնությունում ընդհանուր առմամբ 27 անգամ գրավելով հակառակորդի դարպասը։ 1990 թվականի մայիսին Չարլին «Աբերդին»-ի հետ միասին նվաճեց Ազգային Գավաթը՝ գերազանցության հասնելով եզրափակիչ պայքարում «Սելտիկ»-ի հետխաղային 11 մետրանոցների ժամանակ։

Երեք ամիս անց տեղի ունեցավ Նիկոլասի վերադարձը «Սելտիկ Պարկ»։ Բայց այս անգամ Չարլին հիմնական կազմում տեղ ունենալու համար բախվեց «կելտերի» այլ հարձակվողների լուրջ մրցակցության հետ. նրա մրցակիցը Ֆրենկ Մեքավեննին էր։ Հաջորդող հինգ տարիների ընթացքում «Սելտիկ»-ի հարձակվողը կարողացավ նվաճել միայն մեկ մրցանակ՝ 1994/95 մրցաշրջանում շոտլանդական լիգայի Գավաթը։

1995 թվականի ամռանը Նիկոլասը ազատ գործակալի իրավունքով տեղափոխվում է «Կլայդ»։ Կամբերնոլդյան կոլեկտիվի կազմում նա հանդես է եկել 1995/96 մրցաշրջանում, որի ավարտից հետո ինքն էլ ավարտել է ֆուտբոլիստի իր կարիերան։

#### Ակումբային վիճակագրություն

| Ակումբ | Մրցաշրջան | Առաջնություն | Գավաթ | Գավաթ Լիգա | Եվրոգավաթ | Վերջնական |
| --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| **Սելտիկ** | 1980/81 | 29 | 16 | 5 | 3 | 7 | 6 | 4 | 3 | 45 | 28 |
| 1981/82 | 10 | 3 | — | — | 4 | 3 | 1 | 0 | 15 | 6 |
| 1982/83 | 35 | 29 | 3 | 4 | 11 | 13 | 4 | 2 | 53 | 48 |
| 1990/91 | 13 | 6 | — | — | 1 | 0 | — | — | 14 | 6 |
| 1991/92 | 37 | 21 | 3 | 0 | 2 | 2 | 4 | 2 | 46 | 25 |
| 1992/93 | 16 | 2 | — | — | 1 | 0 | 3 | 0 | 20 | 2 |
| 1993/94 | 35 | 8 | — | — | 3 | 1 | 4 | 0 | 42 | 9 |
| 1994/95 | 11 | 0 | — | — | 4 | 1 | — | — | 15 | 1 |
|
| Ընդամենը «Սելտիկում» | 186 | 85 | 11 | 7 | 33 | 26 | 20 | 7 | 250 | 125 |
| **Արսենալ** | 1983/84 | 41 | 11 | 1 | 1 | 4 | 1 | — | — | 46 | 13 |
| 1984/85 | 38 | 9 | 3 | 1 | 3 | 2 | — | — | 44 | 12 |
| 1985/86 | 41 | 10 | 5 | 4 | 7 | 4 | — | — | 53 | 18 |
| 1986/87 | 28 | 4 | 4 | 4 | 6 | 3 | — | — | 38 | 11 |
| 1987/88 | 3 | 0 | — | — | — | — | — | — | 3 | 0 |
|
| Ընդամենը «Արսենալում» | 151 | 34 | 13 | 10 | 20 | 10 | 0 | 0 | 184 | 54 |
| **Աբերդին** | 1987/88 | 16 | 3 | 6 | 2 | — | — | — | — | 22 | 5 |
| 1988/89 | 28 | 16 | 5 | 1 | 3 | 1 | 1 | 0 | 37 | 18 |
| 1989/90 | 33 | 11 | 5 | 2 | 5 | 0 | 2 | 0 | 45 | 13 |
| Ընդամենը «Աբերդին» | 77 | 30 | 16 | 5 | 8 | 1 | 3 | 0 | 104 | 36 |
| **Կլայդ** | 1995/96 | 31 | 5 | — | — | — | — | — | — | 31 | 5 |
| Ընդամենը «Կլայդում» | 31 | 5 | 0 | 0 | 0 | 0 | 0 | 0 | 31 | 5 |
| 445 | 154 | 40 | 22 | 61 | 37 | 23 | 7 | 569 | 220 |

### Շոտլանդիայի հավաքական

Շոտլանդիայի ազգային հավաքականում Չարլիի դեբյուտը կայացել է 1983 թվականի մարտի 30-ին, երբ «Թարթանյան բանակը» Եվրոպայի 1984 թվականի առաջնության ընտրական մրցախաղի շրջանակներում, հանդիպում էր Շվեյցարիայի հետ։ Այդ նույն հանդիպմանը, գրավելով հակառակորդի դարպասը, Նիկոլասը խփեց իր առաջին գոլը՝ հօգուտ «լեռնականների»։ 1986 թվականին Շոտլանդիայի հավաքականի կազմում հարձակվողը մեկնել է մասնակցելու Մեքսիկայում անցկացվող Աշխարհի առաջնությանը։ Մրցաշարում Նիկոլասը երկու մրցախաղ է ունեցել՝ ընդդեմ Դանիայի և Ուրուգվայի։ Ալեքս ֆերգյուսոնի «խնամարկյալները» առաջնությունը տանուլ տվեցին՝ խմբային փուլի երեք մրցախաղերում հավաքելով միայն մեկ միավոր, և դրանով իսկ գրավելով վերջին տեղը իրենց E խմբում։ Հօգուտ շոտլանդացիների վերջին խաղը Չարլին խաղացել է 1986 թվականի ապրիլի 26-ին։ «Թարթանյան բանակի» հակառակորդը այդ օրը Կիպրոսի հավաքականն էր։ Ազգային հավաքականի կազմում ընդամենը վեցտարյա մասնակցության ընթացքում Նիկոլասը անցկացրել է 20 հանդիպում, խփել է հինգ գնդակ։

#### Շոտլանդիայի հավաքականի կազմում մրցախաղերը և գոլերը

Նիկոլասի խաղերը և գոլերը ազգային հավաքականում  

|  |  |  |  |  |  |  |
| --- | --- | --- | --- | --- | --- | --- |
| **№** | **Ամսաթիվ** | **Տեղը** | **Հակառակորդ** | **Հաշիվ** | **Նիկոլայի գոլերը** | **Մրցակցություն** |
| 1 | 1983 թվական, Մարտի 30 | «Հեմպդեն Պարկ», Գլազգո, Շոտլանդիա | Շվեյցարիա Շվեյցարիա | 2:2 | 1 | 1984 թվականի Եվրոպայի առաջնություն |
| 2 | 1983 թվական, Մայիսի 24 | «Հեմպդեն Պարկ», Գլազգո, Շոտլանդիա | Հյուսիսային Իռլանդիա Հյուսիսային Իռլանդիա | 0:0 | — | Մեծ Բրիտանիայի տնային առաջնություն |
| 3 | Հունիսի 1 1983 թվական | «Ուեմբլի», Լոնդոն, Անգլիա | Անգլիա Անգլիա | 0:2 | — | Մեծ Բրիտանիայի տնային առաջնություն |
| 4 | 1983 թվական, Հունիսի 12 | «Empire Stadium», Վանկուվեր, Կանադա | Կանադա Կանադա | 2:0 | — | Ընկերական խաղ |
| 5 | [[[1983 թվական]] Հունիսի 16 | «Ապհ խաղադաշտ», Էդմոնտոն, Կանադա | Կանադա Կանադա | 3:0 | 1 | Ընկերական խաղ |
| 6 | 1983 թվական, Հունիսի 20 | «Վերսիթի մարզադաշտ», Տորոնտո, Կանադա | Կանադա Կանադա | 2:0 | — | Ընկերական խաղ |
| 7 | 1983 թվական, Հոկտեմբերի 12 | «Հեմպդեն Պարկ», Գլազգո, Շոտլանդիա | Բելգիա Բելգիա | 1:1 | 1 | Եվրո 1984 |
| 8 | 1984 թվական Հունիսի 1 |  | Ֆրանսիա Ֆրանսիա | 0։2 | — | Ընկերական խաղ |
| 9 | 1984 թվական Սեպտեմբերի 12 | «Հեմպդեն Պարկ», Գլազգո, Շոտլանդիա | Հարավսլավիա Հարավսլավիա | 6:1 | 1 | Ընկերական խաղ |
| 10 | 1984 թվական, Հոկտեմբերի 17 | «Հեմպդեն Պարկ», Գլազգո, Շոտլանդիա | Իսլանդիա Իսլանիդա | 3:0 | 1 | 1986 թվականի ֆուտբոլի աշխարհի առաջնություն |
| 11 | 1985 թվական, Փետրվարի 27 | «Ռամոն Սանչես Պիսհուն մարզադաշտ», Սևիլյա, Իսպանիա | Իսպանիա Իսպանիա | 0:1 | — | 1986 թվականի ֆուտբոլի աշխարհի առաջնություն |
| 12 | 1985 թվական, Մարտի 27 | «Հեմպդեն Պարկ», Գլազգո, Շոտլանդիա | Ուելս ՈՒելս | 0:1 | — | 1986 թվականի ֆուտբոլի աշխարհի առաջնություն |
| 13 | 1986 թվական Հունվարի 28 | «Ռամատ Գան մարզադաշտ», Ռամատ Գան, Իզրաել | Իսրայել Իսրայել | 1:0 | — | Ընկերական խաղ |
| 14 | 1986 թվական, Մարտի 26 | «Հեմպդեն Պարկ», Գլազգո, Շոտլանդիա | Ռումինիա Ռումինիա | 3:0 | — | Ընկերական խաղ |
| 15 | 1986 թվական, Ապրիլի 23 | «ՈՒեմբլի», Լոնդոն, Անգլիա | Անգլիա Անգլիա | 1:2 | — | Rous Cup |
| 16 | 1986 թվական, Հունիսի 4 | «Նեսա (մարզադաշտ)», Մեկսիկա | Դանիա Դանիա | 0:1 | — | 1986 թվականի ֆուտբոլի աշխարհի առաջնություն |
| 17 | 1986 թվական, Հունիսի 13 | «Նեսա (մարզադաշտ) Մեկսիկա | Ուրուգվայ Ուրուգվայ | 0:0 | — | 1986 թվականի ֆուտբոլի աշխարհի առաջնություն |
| 18 | 1986 թվական, Սեպտեմբերի 10 | «Հեմպդեն Պարկ», Գլազգո, Շոտլանդիա | Բուլղարիա Բուլղարիա | 0:0 | — | 1988 թվականի Եվրոպայի առաջնություն |
| 19 | Մայիսի 23 1987 թվական | «Հեմպդեն Պարկ», Գլազգո, Շոտլանդիա | Անգլիա Անգլիա | 0:0 | — | Rous Cup |
| 20 | Ապրիլի 26 1989 թվական | «Հեմպդեն Պարկ», Գլազգո, Շոտլանդիա | Կիպրոսի Հանրապետություն Կիպրոս | 2:1 | — | 1990 թվականի Եվրոպայի առաջնություն |

**Վերջնական։ 20 խաղ / 5 գոլ; 8 հաղթանակ, 6 ոչ-ոքի, 6 պարտություն**

#### Ազգային հավաքականի խաղերի/գոլերի ամփոփ վիճակագրություն

**Մասնակցությունը ազգային հավաքականում**| Ազգային հավաքական | Տարի | Ֆուտբոլի աշխարհի առաջնություն | Ֆուտբոլի աշխարհի առաջնություն | Ֆուտբոլի Եվրոպայի առաջնություն | Ֆուտբոլի Եվրոպայի առաջնություն | Ընկերական խաղեր | Մեծ Բրիտանիայի տնային առաջնություն | Rous Cup | Վերջնական |
| --- | --- | --- | --- | --- | --- | --- | --- | --- | --- |
| Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| **Շոտլանդիա** | 1983 | — | — | — | — | 2 | 2 | — | — | 3 | 1 | 2 | 0 | — | — | 7 | 3 |
| 1984 | 1 | 1 | — | — | — | — | — | — | 2 | 1 | — | — | — | — | 3 | 2 |
| 1985 | 2 | 0 | — | — | — | — | — | — | — | — | — | — | — | — | 2 | 0 |
| 1986 | — | — | 2 | 0 | 1 | 0 | — | — | 2 | 0 | — | — | 1 | 0 | 6 | 0 |
| 1987 | — | — | — | — | — | — | — | — | — | — | — | — | 1 | 0 | 1 | 0 |
| 1989 | 1 | 0 | — | — | — | — | — | — | — | — | — | — | — | — | 1 | 0 |
|
| Ընդամենը կարիերայում | 4 | 1 | 2 | 0 | 3 | 2 | 0 | 0 | 7 | 2 | 2 | 0 | 2 | 0 | 20 | 5 |

### Ձեռքբերումներ

#### Թիմային ձեռքբերումներ

Շոտլանդիա «Սելտիկ»

* Շոտլանդիայի առաջնություն (2)՝ 1980/81, 1981/82
* Շոտլանդիայի Գավաթակիր՝ 1994/95
* Շոտլանդական Լիգայի գավաթակիր՝ 1982/83
* Շոտլանդիայի Գավաթի ֆինալիստ՝ 1983/84
* Շոտլանդական գավաթի Լիգայի ֆինալիստ (3)՝ 1983/84, 1990/91, 1994/95

Անգլիա «Արսենալ»

* Անգլիական Գավաթի Լիգայի հաղթող՝ 1986/87

Շոտլանդիա «Աբերդին»

* Շոտլանդիայի Գավաթի հաղթող՝ 1989/90
* Շոտլանդական Լիգայի Գավաթի հաղթող՝ 1989/90
* Շոտլանդիայի Գավաթի ֆինալիստ՝ 1988/89
* Շոտլանդական գավաթի Լիգայի ֆինալիստ՝ 1987/88

#### Անձնական ձեռքբերումներ

* Տարվա երիտասարդ խաղացող՝ ըստ Շոտլանդիայի պրոֆեսիոնալ ֆուտբոլային ասոցիացիայի ֆուտբոլիստների՝ 1981
* Տարվա խաղացող՝ ըստ Շոտլանդիայի պրոֆեսիոնալ ֆուտբոլային ասոցիացիայի ֆուտբոլիստների՝ 1983
* Տարվա խաղացող ըստ Շոտլանդական ֆուտբոլային լրագրողների ասոցիացիայի՝ 1983
* Շոտլանդական ֆուտբոլի Փառքի սարհ։ Ներգրավվել է 2014 թվականին։

Մեդիա կարիերա
-------------

Ներկայումս Նիկոլասը աշխատում է բրիտանական «Sky Sport» հեռուստաալիքում որպես ֆուտբոլային փորձագետ։ Այստեղ նա նաև վարում է ամենշաբաթյա «Soccer Saturday» ծրագիրը, որտեղ վերլուծում է շոտլանդական Պրեմիեր-լիգայի և Շոտլանդիայի ազգային հավաքականի խաղերը։

Ծանոթագրություններ
------------------

1. ↑  Transfermarkt.com(բազմ․) — 2000.
2. ↑  Stephen Halliday (2014 թ․ հոկտեմբերի 27). «McCrae's Battalion inducted into SFA Hall of Fame». The Scotsman. Վերցված է 2014 թ․ դեկտեմբերի 17-ին. (անգլ.)
3. 1 2 3 4 5  «Nicholas, Charlie». The Celticwiki. Վերցված է 2011 թ․ փետրվարի 24-ին. (անգլ.)
4. 1 2  «Charlie Nicholas». Gunnermania. Արխիվացված է օրիգինալից 2011 թ․ հուլիսի 26-ին. Վերցված է 2011 թ․ մարտի 13-ին. (անգլ.)
5. ↑  вторая часть выступления за «Селтик» перенесена с низа таблицы для лучшей наглядности общих выступлений Николаса в составе «кельтов»
6. 1 2  статистика неполна из-за отсутствия погодовой разбивки данных по выступлениям и голам Николаса в кубках Шотландии «Клайд»
7. ↑  «Scotland v Switzerland». Scottish FA. Վերցված է 2011 թ․ մարտի 22-ին. (անգլ.)
8. ↑  «Denmark v Scotland». Scottish FA. Վերցված է 2011 թ․ մարտի 22-ին. (անգլ.)
9. ↑  «Uruguay v Scotland». Scottish FA. Վերցված է 2011 թ․ մարտի 22-ին. (անգլ.)
10. ↑  «Scotland v Cyprus». Scottish FA. Վերցված է 2011 թ․ մարտի 22-ին. (անգլ.)
11. ↑  «Charlie Nicholas — A Squad». Scottish FA. Վերցված է 2011 թ․ մարտի 22-ին. (անգլ.)

Արտաքին հղումներ
----------------

* Նիկոլասի պրոֆիլը Շոտլանիդայի ֆուտբոլի ասոցիացիայում (անգլ.)
* Վիճակագրութունը *National Football Teams* կայքում(անգլ.)
* Նիկոլասի Պրոֆիլը Նիլա Բրաունայի ֆուտբոլային կայքում Արխիվացված 2011-04-30 Wayback Machine (անգլ.)
* Նիկոլասի պրոֆիլը orldfootball.net-ում (անգլ.)
* Նիկոլասի պրոֆիլը footballdatabase.eu-ում (անգլ.)
* Նիկոլասի պրոֆիլը Gunnermania-ում Արխիվացված 2011-07-26 Wayback Machine (անգլ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | eu-football.info (խաղացող) · FootballDatabase.eu · National Football Teams.com · Soccerbase (խաղացող) · Transfermarkt (խաղացող) · ՈւԵՖԱ · Internet Movie Database |

 |